ai4bharat/Pralekha huggingface dataset:
ரெயில்வே அமைச்சகம்
தேசிய ரயில் மற்றும் போக்குவரத்து நிறுவனத்தின் 2020-21 கல்வி ஆண்டுக்கான சேர்க்கை அறிவிப்பு
ரயில்வே அமைச்சகத்தால் வதோதராவில் அமைக்கப்பட்டுள்ள நிகர்நிலைப் பல்கலைக்கழக அந்தஸ்திலான தேசிய ரயில் மற்றும் போக்குவரத்து நிறுவனம் என்ஆர்டிஐ, 2020-21-ஆம் கல்வி ஆண்டுக்கான மாணவர் சேர்க்கையை அறிவித்துள்ளது. இந்தியப் போக்குவரத்துத் துறையில் மாற்றம் மற்றும் வளர்ச்சியை ஏற்படுத்தும் வகையில், நாட்டின் முன்னணிப் பல்கலைக் கழகங்களில் ஒன்றாகத் திகழவேண்டும் என்ற நோக்கத்துடன் செயல்பட்டு வரும் இந்த நிறுவனம், மூன்றாவது ஆண்டாக மாணவர்களைச் சேர்க்கவுள்ளது. இதுவரை இந்த நிறுவனம் குறிப்பிடத்தக்க முன்னேற்றத்தைக் கண்டுள்ளது.
என்ஆர்டிஐ, ஏற்கனவே உள்ள பிஎஸ்சி - போக்குவரத்து தொழில்நுட்பம், பிபிஏ - போக்குவரத்து மேலாண்மை படிப்புகளுக்கும் , புதிதாக சேர்க்கப்பட்டுள்ள இரண்டு பி.டெக் மற்றும் இரண்டு எம்பிஏ, நான்கு எம்எஸ்சி வகுப்புகளுக்கும் மாணவர்களைச் சேர்க்கவுள்ளது. இந்தப் படிப்புகள் அனைத்தும் இந்த நிறுவனத்தில் மட்டுமே பிரத்யேகமாகக் கற்பிக்கப்படும் தனித்துவமானவையாகும். பிரிட்டனின் பர்மிங்காம் பல்கலைக் கழகத்தின் ஒருங்கிணைப்புடன், ரயில்வே சிஸ்டம் பொறியில் துறை படிப்பும் இம்முறை புதிதாகச் சேர்க்கப்பட்டுள்ளது. இந்தப் படிப்பு மேற்கொள்ளும் மாணவர்கள் ஓராண்டை பர்மிங்காம் பல்கலைக்கழகத்தில் படிக்க வேண்டும்.
பிபிஏ, பிஎஸ்சி மற்றும் முதுநிலைப் படிப்புகளுக்கு விண்ணப்பிக்க ஜூலை 31 கடைசி நாளாகும். இந்தப் படிப்புகளுக்கான நுழைவுத் தேர்வு நாடு முழுவதும் பல மையங்களில் ஆகஸ்ட் 23-ஆம் தேதி நடைபெறும்.
பி.டெக் சேர்க்கை ஜிஇஇ மெயின் தேர்வின் மதிப்பெண்கள் அடிப்படையில் இருக்கும். இதற்காக விண்ணப்பிக்க 2020 செப்டம்பர் 14 கடைசி நாள்.
www.nrti.edu.in. என்ற வலைதளத்தில் மாணவர்கள் கூடுதல் விவரங்களைப் பெறலாம். ஆன்லைன் விண்ணப்பங்கள் மட்டுமே ஏற்றுக்கொள்ளப்படும்.
கட்டண விவரம் , நிதி உதவி உள்ளிட்டவற்றுக்கு என்ஆர்டிஐ வலைதளத்தை அணுகவும்.
-----------------------------------------------
(Visitor Counter : 175
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைத் திட்டங்களின் நிலை
தேசிய நெடுஞ்சாலைகளின்  மேம்பாடு மற்றும் பராமரிப்புக்கு சாலை போக்குவரத்து மற்றும் நெடுஞ்சாலை அமைச்சகம் முதன்மையாக பொறுப்பாகும். ரூ.79,789 கோடி மதிப்பீட்டில் 6270 கி.மீ நீளமுள்ள 202 தேசிய நெடுஞ்சாலைத் திட்டங்கள் செயலாக்க நிலையில் உள்ளன. ரூ.10,992 கோடி மதிப்பிலான 474 கி.மீ நீளமுள்ள 42 தேசிய நெடுஞ்சாலைத் திட்டங்கள் ஏல நிலையிலும், ரூ.3,816 கோடி மதிப்பிலான 245 கி.மீ நீளமுள்ள 11 தேசிய நெடுஞ்சாலைத் திட்டங்கள் மகாராஷ்டிரா மாநிலத்தில் நிர்ணயிக்கப்பட்ட தேதி அறிவிக்கும் நிலையிலும் உள்ளன. இந்த திட்டங்கள் நிர்ணயிக்கப்பட்ட தேதியிலிருந்து 18-30 மாதங்கள் வரையிலான கட்டுமான காலத்தைக் கொண்டுள்ளன.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
மும்பை டார்தேவ் கட்டடத் தீவிபத்தில் உயிரிழந்தவர்களுக்குப் பிரதமர் இரங்கல்
மும்பை தார்தேவில் நிகழ்ந்த கட்டடத் தீவிபத்தில் உயிரிழந்தவர்கள் குறித்து பிரதமர் திரு நரேந்திர மோடி கவலை தெரவித்துள்ளார். உயிரிழந்தவர்களின் குடும்பத்தினருக்கு இரங்கல் தெரிவித்துள்ள அவர், காயமடைந்தவர்கள் விரைந்து குணமடையப் பிரார்த்தித்துள்ளார்.
பிரதமர் தேசிய நிவாரண நிதியிலிருந்து, உயிரிழந்தவர்களின் குடும்பங்களுக்குத் தலா 2 லட்சம் ரூபாய் இழப்பீடு வழங்கவும், காயமடைந்தவர்களுக்கு தலா ரூ.50,000 வழங்கவும் அவர் அனுமதி அளித்துள்ளார்.
பாதுகாப்பு அமைச்சகம்
ஐஎன்எஸ் ராஜ்புத் போர்க்கப்பல் கடற்படையில் இருந்து நாளை விடுவிப்பு
இந்திய கடற்படையில் 41 ஆண்டுகள் பணியாற்றிய ஐஎன்எஸ் ராஜ்புத் என்ற போர்க்கப்பல் கடற்படையிலிருந்து நாளை விடுவிக்கப்படுகிறது.
ரஷ்யாவில் தயாரிக்கப்பட்ட கஷின் ரகத்தைச் சேர்ந்த இந்த போர்க்கப்பல், இந்திய கடற்படையில் கடந்த 1980ம் ஆண்டு மே மாதம் 4ம் தேதி சேர்க்கப்பட்டது. இதை அப்போதைய ரஷ்யாவுக்கான இந்திய தூதர் ஐ.கே. குஜ்ரால் கடற்படையில் இணைத்து வைத்தார்.
கடற்படையின் மேற்கு மற்றும் கிழக்கு மண்டலத்தில் இந்த போர்க்கப்பல் திறம்பட பணியாற்றியுள்ளது. இந்திய அமைதிப்படை, இலங்கை கடல் பகுதியில் ரோந்து பணிகளில் இந்த கப்பல் ஈடுபட்டுள்ளது. கடந்த 41 ஆண்டுகளில், 31 தலைமை அதிகாரியின் கீழ் இந்த கப்பல் செயல்பட்டுள்ளது.
41 ஆண்டுகள் பணியாற்றிய இந்த போர்க்கப்பல், கடற்படையில் இருந்து நாளை விடுவிக்கப்படுகிறது. இதற்கான விழா விசாகப்பட்டினம் கடற்படை தளத்தில் நாளை நடைப்பெறுகிறது.
கொவிட் தொற்று சூழல் காரணமாக, இந்த விழா மிக எளிய முறையில் நடத்தப்படும். இதில் உள்ள கடற்படை கொடி, நாளை சூரியன் மறையும் போது இறக்கப்படும். அத்துடன் இந்த போர்க்கப்பல் கடற்படை பணியில் இருந்து விடுவிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1720221
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 216.41 கோடி  தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 23,92,530 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 46,848 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,618 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,53,374 என அதிகரித்துள்ளது.
கடந்த 24 மணி நேரத்தில் 5,747 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.12 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,40,211 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1859982
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் 2020-21 கரீப் பருவத்திற்கான சந்தைப்படுத்துதலில் அக்டோபர் 18 வரை 7.82 லட்சம் விவசாயிகளிடமிருந்து 90.03 லட்சம் மெட்ரிக் டன் நெல் கொள்முதல்
2020-21 கரீப் பருவத்திற்குத் தேவையான சந்தைப்படுத்துதல் தொடங்கப்பட்டதையடுத்து கடந்த காலங்களைப் போலவே இந்த வருடமும் அதே குறைந்தபட்ச ஆதரவு விலையில், விவசாயிகளிடமிருந்து அரசு பயிர்களைக் கொள்முதல் செய்கிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தராகண்ட், சண்டிகர், ஜம்மு-காஷ்மீர் மற்றும் கேரளா ஆகிய மாநிலங்கள் மற்றும் யூனியன் பிரதேசங்களில் நெல் கொள்முதல் சுமுகமாக நடைபெற்று வருகிறது. அக்டோபர் 18ஆம் தேதி வரை 7.82 லட்சம் விவசாயிகளிடமிருந்து 90.03 லட்சம் மெட்ரிக் டன் நெல் கொள்முதல் செய்யப்பட்டுள்ளது.
மேலும், அக்டோபர் 18ஆம் தேதி வரை அரசு தன் முதன்மை முகமைகளின் மூலம் 5.48 கோடி ரூபாய் குறைந்தபட்ச ஆதரவு விலையில், 761.55 மெட்ரிக் டன் அவரை விதையும், உளுந்தும் தமிழ்நாடு, மகாராஷ்டிரா மற்றும் ஹரியானாவைச் சேர்ந்த 735 விவசாயிகளிடமிருந்து கொள்முதல் செய்துள்ளது. இதேபோல 52.40 கோடி ரூபாய் குறைந்தபட்ச ஆதரவு விலையில், 5089 மெட்ரிக் டன் கொப்பரையைக் கர்நாடகா மற்றும் தமிழகத்தில் உள்ள 3961 விவசாயிகளிடமிருந்து கொள்முதல் செய்துள்ளது.
வட மாநிலங்களான பஞ்சாப், ஹரியானா மற்றும் ராஜஸ்தானில் பருத்திக் கொள்முதல் குறைந்தபட்ச ஆதரவு விலையில் சுமுகமாக நடைபெற்று வருகிறது.
அக்டோபர் 18ஆம் தேதி வரை 46697.86 லட்சம் ரூபாய் மதிப்பில்165369 பேல்கள் கொள்முதல் செய்யப்பட்டுள்ளன. இது கடந்த ஆண்டை விட 1245 பேல்கள் அதிகமாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1665850
----
(Visitor Counter : 61
உள்துறை அமைச்சகம்
அனைத்துக் காவலர்களுக்கும் ஆளுமைப் பயிற்சி அளிக்க உள்துறை அமைச்சர் அறிவுறுத்தல்
நாட்டில் உள்ள அனைத்துக் காவல் துறையினருக்கும் ஆளுமைப் பயிற்சியை அளிக்க வேண்டும் என்று மத்திய உள்துறை அமைச்சர் திரு. ராஜ்நாத் சிங் காவல்துறை ஆய்வு மற்றும் அபிவிருத்திப் பிரிவை  அறிவுறுத்தியுள்ளார். அத்துடன், பிற காவல் துறையினருக்கு வழிகாட்டியாகத் திகழும் சிறந்த காவல்துறை அதிகாரிகளையும் மாவட்ட அளவில் அடையாளம் கண்டறியும்படியும் அவர் கேட்டுக் கொண்டுள்ளார்.
காவல்துறை ஆய்வு மற்றும் அபிவிருத்திப் பிரிவு  மேற்கொண்டுள்ள செயல்பாடுகள், எதிர்காலத் திட்டங்களை விவரிக்கும் வகையில் அத்துறையின் தலைமை இயக்குநர் டாக்டர் ஏ.பி. மகேஸ்வரி நிகழ்த்திய செயல்விளக்க உரையில் அமைச்சர் திரு. ராஜ்நாத் சிங் பங்கேற்றார்.
“இணையவழிக் குற்றங்களை  புலனாய்வு செய்து, தடுப்பதற்கான பயிற்சியையும் அளிக்க வேண்டும். மாறிவரும் சூழலுக்கு ஏற்ப குற்றங்களைக் களைவதற்கேற்ப தயாராக வேண்டும்” என்றும் மத்திய உள்துறை அமைச்சர் கேட்டுக் கொண்டார்.
பயனாளிகளுக்கு உதவும் வகையில் பல்வேறு பயிற்சித் திட்டங்கள், பாடங்கள், விளக்கவுரைகள் அடங்கிய இ-உஸ்தாத்  என்ற பெயரில் தனி இணையவாசலைத் தொடங்கியதற்காக காவல்துறை ஆய்வு மற்றும் அபிவிருத்திப் பிரிவு  மத்திய அமைச்சர் திரு. ராஜ்நாத் சிங் பாராட்டினார். அத்துடன், கைபேசி செயலி தொடங்கப்படுவது குறித்தும் தனது பாராட்டினைத் தெரிவித்தார்.
நிகழ்ச்சியில் உள்துறை இணையமைச்சர் திரு. ஹன்ஸ்ராஜ் கங்காராம் ஆஹிர், மத்திய உள்துறையின் செயலர் திரு. ராஜீவ் கவுபா மற்றும் மத்திய உள்துறை மற்றும் காவல் ஆய்வு அபிவிருத்தித் துறை ஆகியவற்றின் உயர் அதிகாரிகள் பங்கேற்றனர்.
PIB Headquarters
கொவிட்-19 - பிஐபி செய்தித் தொகுப்பு
14.08.2020
கொவிட்-19 - பிஐபி செய்தித் தொகுப்பு
· குடியரசுத் துணைத் தலைவர் செயலகம்
· ஆயுஷ்
· விண்வெளித்துறை
· விவசாயத்துறை அமைச்சகம்
· வணிகம் மற்றும் தொழில்துறை அமைச்சகம்
· பாதுகாப்பு அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· மனித வள மேம்பாட்டு அமைச்சகம்
· ஜல்சக்தி அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· புதிய மற்றும் புதுப்பிக்கத்தக்க எரிசக்தி அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· அறிவியல் மற்றும் தொழில்நுட்பத்துறை
· கப்பல் போக்குவரத்து அமைச்சகம்
· சமூக நிதி மற்றும் அதிகாரமளித்தல் அமைச்சகம்
· எஃகுத்துறை அமைச்சகம்
· பழங்குடியினர் நலத்துறை அமைச்சகம்
· இளைஞர் நலன் மற்றும் விளையாட்டு அமைச்சகம்
· நித்தி ஆயோக்
· சிறப்பு சேவைகள் மற்றும் கட்டுரைகள்
(
நுகர்வோர் நலன், உணவு மற்றும் பொது விநியோகம் அமைச்சகம்
2023, ஏப்ரல் 18 அன்று மும்பையில் முதன் முறையாக மனை வணிகத்துறைக் குறித்த நுகர்வோர் குறை தீர்ப்புக்கு, நுகர்வோர் ஆணையங்கள் மற்றும் பங்குதாரர்களுடன் மத்திய அரசு விவாதிக்க உள்ளது
நிலுவையில் உள்ள நுகர்வோர் வழக்குகளை பைசல் செய்வதற்கான முந்தைய முயற்சிகளின் குறிப்பிடத்தக்க வெற்றியைத் தொடர்ந்து மத்திய அரசின் நுகர்வோர் நலத்துறை தற்போது 2023, ஏப்ரல் 18 அன்று மும்பையில் “மனை வணிகத்துறை தொடர்பான குறைகளுக்கு எவ்வாறு தீர்வு காண்பது” என்ற வட்டமேஜை மாநாட்டிற்கு ஏற்பாடு செய்துள்ளது. இம்மாநாடு மகாராஷ்ட்டிர அரசுடன் இணைந்து ஏற்பாடு செய்யப்பட்டுள்ளது.
நுகர்வோர் ஆணையங்களில் உள்ள மொத்த வழக்குகளில் சுமார் 10 சதவீதம் மனை வணிக வழக்குகளாக இருக்கின்றன. இதுவரை பல்வேறு நுகர்வோர் ஆணையங்களின் 2,30,517 வழக்குகள் தாக்கல் செய்யப்பட்டு 1,76,895 வழக்குகள் பைசல் செய்யப்பட்டுள்ளன. 53,622 வழக்குகள் நிலுவையில் உள்ளன. வீட்டு வசதித்துறை தொடர்பான வழக்குகளைக் கையாள மனைவணிக ஒழுங்குமுறை ஆணையம், தேசிய நிறுவன சட்டத் தீர்ப்பாயம்  போன்ற தனி நடுவர் மன்றங்கள் உள்ள போதும் பல்வேறு நுகர்வோர் ஆணையங்களில் நிலுவை வழக்குகள் அதிகரிக்கின்றன.
முதன் முறையாக மனைவணிகத் துறையில் நுகர்வோர் துறைகளுக்குத் தீர்வு காண எவ்வளவு பெரிய மாநாட்டினை நுகர்வோர் நலத்துறை நடத்துகிறது. நுகர்வோர் நலத்துறையின் செயலாளர் இந்த மாநாட்டிற்கு தலைமை தாங்குவார்.
----
AP/SMB/KPG/KRS
(Visitor Counter : 81
சுகாதாரம் மற்றும் குடும்ப நலத்துறை அமைச்சகம்
‘மனநல விழிப்புணர்வு பிரச்சார வாரத்தை’ சுகாதார அமைச்சகம் தொடங்கியது
உடல் நலனுக்கு மனநலம் மிகவும் அவசியம் என்று மத்திய சுகாதாரம் மற்றும் குடும்ப நலம் அமைச்சர் திரு மன்சுக் மாண்டவியா இன்று கூறினார். மனநல விழிப்புணர்வு பிரச்சார வாரத்தை மத்திய சுகாதார மற்றும் குடும்ப நல அமைச்சகம் இன்று முதல் அனுசரிக்கிறது. உலக மனநல தினத்தில் இது நிறைவு பெறுகிறது.
மனநலப் பிரச்சினைகள் குறித்த விழிப்புணர்வை சர்வதேச அளவில் ஏற்படுத்துவதற்கும் மனநலத்தை மேம்படுத்துவதற்கான முயற்சிகளைத் திரட்டுவதற்கும் அக்டோபர் 10-ம் தேதி உலக மனநல தினமாக கடைபிடிக்கப்படுகிறது.
கொவிட்-19 காரணமாக தினசரி வாழ்க்கை குறிப்பிடத்தக்க அளவில் மாற்றமடைந்துள்ள சமயத்தில் இந்த ஆண்டின் உலக மனநல தினம் வருகிறது. மக்களிடையே பல்வேறு மனநல கவலைகளை கொவிட் ஏற்படுத்தியுள்ளது. மத்திய சுகாதார அமைச்சரின் வழிகாட்டுதலின் கீழ், மனநல கோளாறுகளை சுற்றியுள்ள பிம்பங்களை உடைக்க மக்களின் பங்களிப்பை ஊக்குவிக்கும் நோக்கத்துடன் மனநல விழிப்புணர்வு பிரச்சார வாரம் அனுசரிக்கப்படுகிறது.
மனநல விழிப்புணர்வு பிரச்சார வாரத்திற்கான திட்டமிடப்பட்ட நடவடிக்கைகளின் ஒரு பகுதியாக, யுனிசெப்பின் உலக குழந்தைகள் அறிக்கையை மத்திய சுகாதாரம், குடும்ப நலம், ரசாயனம் மற்றும் உரங்கள் அமைச்சர் திரு மன்சுக் மாண்டவியா இன்று வெளியிட்டார்.
21-ம் நூற்றாண்டில் குழந்தைகள், இளம்பருவத்தினர் மற்றும் பராமரிப்பாளர்களின் மன ஆரோக்கியத்தைப் பற்றிய ஒரு விரிவான பார்வையை இந்த அறிக்கை வழங்குகிறது. அறிக்கையில் முன்னிலைப்படுத்தப்பட்டுள்ளபடி, கொவிட்-19 தொற்றுநோய் குழந்தைகளின் மன ஆரோக்கியத்தில் குறிப்பிடத்தக்க தாக்கத்தை ஏற்படுத்தியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761156
-----
(Visitor Counter : 381
மத்திய அமைச்சரவை
போதைப் பொருட்கள், உளவியல் ரீதியான பாதிப்பை ஏற்படுத்தக் கூடிய பொருட்களை சட்டவிரோதமாக கடத்துவது தொடர்பாக, இந்தியா-இந்தோனேஷியா இடையே புரிந்துணர்வு ஒப்பந்தம் செய்து கொள்ள மத்திய அமைச்சரவை ஒப்புதல்.
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், போதைப் பொருட்கள், உளவியல் ரீதியான பாதிப்பை ஏற்படுத்தக் கூடிய பொருட்களை சட்டவிரோதமாக கடத்துவதை தடுப்பது தொடர்பாக, இந்தியா-இந்தோனேஷியா இடையே புரிந்துணர்வு ஒப்பந்தம் செய்து கொள்ள ஒப்புதல் அளிக்கப்பட்டது.
போதைப் பொருட்கள் மற்றும் உளவியல் ரீதியான பாதிப்பை ஏற்படுத்தக் கூடிய பொருட்கள் கடத்தப்படுவதை எதிர்த்து மேற்கொள்ளப்படும் நடவடிக்கைகளை முறைப்படுத்த, இந்த ஒப்பந்தம் உதவும். இந்த ஒப்பந்தம் கையெழுத்தாகும் நாளிலிருந்து செயல்பாட்டுக்கு வருவதுடன், ஐந்தாண்டுகளுக்கு நடைமுறையில் இருக்கும்.
இது போன்ற உடன்படிக்கைகள் / புரிந்துணர்வு ஒப்பந்தங்கள் / ஒப்பந்தங்களில் இந்தியா 37 நாடுகளுடன் கையெழுத்திட்டுள்ளது.
-----
(Visitor Counter : 85
குடியரசுத் தலைவர் செயலகம்
மஷோப்ராவில் உள்ள குடியரசுத் தலைவர் மாளிகை ஏப்ரல் 23 பொதுமக்கள் பார்வைக்கு திறந்துவிடப்படும் இன்றைய நிகழ்வில் குடியரசுத் தலைவர் பங்கேற்றார்
இமாச்சலப்பிரதேசம் மஷோப்ராவில் உள்ள குடியரசுத் தலைவர் மாளிகையைப் பொதுமக்கள் பார்வையிட திறந்துவிடும் நிகழ்வில் இன்று  குடியரசுத் தலைவர் திருமதி திரௌபதி முர்மு பங்கேற்றார்.
முன்னதாக சிம்லாவில் முன்னாள் குடியரசுத் தலைவர் டாக்டர் எஸ் ராதாகிருஷ்ணன் நிறுவிய மேம்பட்ட ஆய்வுக்கான இந்திய கல்விக்கழகத்தைக் குடியரசுத் தலைவர் பார்வையிட்டார். இந்த மாளிகை 2023 ஏப்ரல் 23-ல் இருந்து பார்வையாளர்களுக்கு திங்கட்கிழமை மற்றும் அரசு விடுமுறை நாட்கள் தவிர மற்ற நாட்களில் காலை 10 மணி முதல் மாலை 5 மணி வரை பொது மக்கள் பார்வையிட திறந்துவிடப்படும்.
இந்தப் பயணத்தின் போது பார்வையாளர்கள் கட்டடத்திற்கு உள்ளிருந்து 173 ஆண்டு பாரம்பரியம் மிக்க கட்டடத்தின் காட்சிகளைக் காணமுடியும். பார்வையாளர்கள் இந்த மாளிகையின் புல்வெளியிலும், தாழ்வாரங்களிலும் நடக்கலாம். பார்வையாளர்களுக்கு பொருட்கள் வைக்கும் அறை, சக்கர நாற்காலி, உணவருந்தும் இடம், புத்தகக்கடை, ஓய்வறைகள், முதலுதவி போன்ற வசதிகள் செய்யப்பட்டுள்ளன. https://visit.rashtrapatibhavan.gov.in/. என்ற இணையதளத்தில் பார்வையாளர்கள் முன்பதிவு செய்துகொள்ளலாம்.
வணிகம் மற்றும் தொழில்துறை அமைச்சகம்
மத்திய வர்த்தக அமைச்சகத்தின் கீழ் வணிகத் தீர்வுகள் தலைமை இயக்ககம் உருவாக்கம்
மத்திய வர்த்தக அமைச்சகத்தில் வணிகத் தீர்வுகள் தலைமை இயக்ககம்  உருவாக்கப்படுகிறது. இதற்காக இந்திய அரசின்  விதிகளில்  மத்திய அரசு கடந்த மே 7ம் தேதி திருத்தம் கொண்டுவந்துள்ளது.
தற்போது வர்த்தக அமைச்சகத்தின் கீழ் பொருள் குவிப்புத் தடுப்பு மற்றும் அது தொடர்பான தீர்வைகள் இயக்ககம்  உள்ளது. அதற்கு மாற்றாக இந்தப் புதிய இயக்ககம் உருவாக்கப்படுகிறது.
தீர்வைப் பாதுகாப்பு நடவடிக்கைகள் தொடர்பாக மத்திய வர்த்தகத் துறை பரிந்துரைப்பதற்குரிய வர்த்தக விதிகளைக் கட்டாயமாக்கும் வகையிலும் இந்த திருத்தம் மேற்கொள்ளப்படுகிறது.
வர்த்தக நடைமுறைகளை எளிதாகவும் விரைவாகவும் செயல்படுத்தும் வகையில் ஒருங்கிணைந்த ஒற்றைக் குடையாக வணிகத் தீர்வுகள் தலைமை இயக்ககம்  செயல்படும். இந்த இயக்ககம் வணிகத் துறையுடன் இணைந்து செயல்படும். இதன் பரிந்துரைகள் வணிகப் பொருள்கள் குவிப்பைத் தடுப்பது, எதிர்வினையாற்றல், தீர்வைகளைப் பாதுகாத்தல் ஆகியவற்றுக்கு உரிய பரிந்துரைகளை அளிக்கும். அவற்றை மத்திய வருவாய்த் துறை பரிசீலித்து தொடர் பணியை மேற்கொள்ளும்.
PIB Headquarters
கொவிட்-19 - பிஐபி செய்தித் தொகுப்பு
28.07.2020
· குடியரசுத் துணைத் தலைவர் செயலகம்
· பிரதமர் அலுவலகம்
· ஆயுஷ்
· தேர்தல் ஆணையம்
· நுகர்வோர் நலன், உணவு மற்றும் பொது விநியோகம் அமைச்சகம்
· பாதுகாப்பு அமைச்சகம்
· சுற்றுச்சூழல் மற்றும் வனத்துறை அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· மனித வள மேம்பாட்டு அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· ரெயில்வே அமைச்சகம்
· அறிவியல் மற்றும் தொழில்நுட்பத்துறை
· பழங்குடியினர் நலத்துறை அமைச்சகம்
· சிறப்பு சேவைகள் மற்றும் கட்டுரைகள்
(Visitor Counter : 153
நித்தி ஆயோக்
இந்தியா –அமெரிக்கா எரிசக்திக் கூட்டாண்மை; நிலைத்த வளர்ச்சித் தூண் இந்திய எரிசக்தி மாடலிங் அமைப்பு 2020 ஜூலை 2-ஆம் தேதி தொடக்கம்
நிலைத்த வளர்ச்சித் தூண் என்பது, நிதிஆயோக் மற்றும் அமெரிக்க உதவி தலைமையிலான இந்தியா - அமெரிக்க மூலோபாய எரிசக்திக் கூட்டாண்மையில் முக்கிய தூணாகும். இது, எரிசக்தித் தரவு மேலாண்மை, எரிசக்தி மாடலிங், குறைந்த கார்பன் தொழில்நுட்பவியல் ஆகிய மூன்று முக்கிய செயல்பாடுகளைக் கொண்டாகும்.
நிலைத்த வளர்ச்சித் தூண் குறித்த கூட்டுப் பணிக்குழுக் கூட்டம் 2020 ஜூலை 2-ஆம் தேதி நடைபெற்றது. இதில் இந்தியா எரிசக்தி மாடலிங் அமைப்பு தொடங்கப்பட்டது. உலகின் பல்வேறு பகுதிகளில், எரிசக்தி மாடலிங் அமைப்புகள் உள்ளன. அமெரிக்காவில் ஸ்டான்போர்டு பல்கலைக்கழகத்தில் இந்த அமைப்பு 1976-இல் தொடங்கப்பட்டது. முன்னணி மாடலிங் நிபுணர்கள், அரசின் முடிவுகளை எடுப்பவர்கள், தொழில்துறை, பல்கலைக்கழகங்கள், இதர ஆராய்ச்சி அமைப்புகளை இணைப்பதே இதன் பணியாகும். எரிசக்தி மற்றும் சுற்றுச்சூழலை சார்ந்த சமகால பிரச்சினைகளை விவாதிக்கும் பாரபட்சமற்ற தளமாக இது அமைந்துள்ளது.
இந்தியாவில் இதுவரை அமைப்பு மற்றும் முறையான செயல்பாடு கொண்ட மாடலிங் அமைப்பு இல்லை. இருப்பினும், TERI, IRADe, CSTEP, CEEW, NCAER போன்ற பல்வேறு சிந்தனை/ஆராய்ச்சி ஆமைப்புகள் தொடர்ச்சியாக காட்சிகளை உருவாக்கி மாடலிங் படிப்புகளுக்கு பங்களித்து வந்துள்ளன. நிதிஆயோக் உள்ளிட்ட சுற்றுச்சூழல், வனம் மற்றும் பருவநிலை மாற்ற அமைச்சகம் மற்றும் பொருத்தமான அமைச்சகங்களுக்கு ஆய்வுகள் குறித்த தகவல்களை இவை அளித்து வருகின்றன.
இந்திய எரிசக்தி மாடலிங் அமைப்பு பின்வரும் முயற்சிகள் மற்றும் நோக்கத்தை நிறைவேற்றும்;
• எரிசக்தி, சுற்றுச்சூழல் சார்ந்த முக்கியமான பிரச்சினைகளை ஆய்வு செய்வதற்கான தளத்தை வழங்குகிறது.
• முடிவெடுக்கும் நடைமுறைகளை இந்திய அரசுக்கு அளிக்கும்.
• மாடலிங் குழுக்கள், அரசு, அறிவுசால் கூட்டாண்மை, நிதியாளர்கள் இடையிலான ஒத்துழைப்பை மேம்படுத்தும்.
• யோசனைகளைப் பகிர்தல், உயர்தரமான படிப்புகளுக்குப் பாதுகாப்பை உறுதிப்படுத்தும் வசதிகள்.
• பல்வேறு மட்டங்கள், பல்வேறு பகுதிகளில் உள்ள அறிவுசால் இடைவெளியைக் கண்டறிதல்.
• இந்திய நிறுவனங்களின் திறனைக் கட்டமைத்தல்.
இந்த அமைப்பின் செயல்பாடுகளை ஆரம்பத்தில் நிதிஆயோக் ஒருங்கிணைத்து, அதன் நிர்வாக அமைப்பை இறுதி செய்யும். அறிவுசால் கூட்டாளிகள், தரவு முகமைகள், தொடர்புடைய அமைச்சகங்கள் ஆகியவற்றை உள்ளடக்கியதாக இந்த அமைப்பு இருக்கும்..
|
பிரதமர் அலுவலகம்
|
தாய்லாந்தில் ஆதித்ய பிர்லா குழுமத்தின் பொன்விழா கொண்டாட்டத்தில் பிரதமர் கலந்துகொண்டார்
இந்தியாவில் முதலீடு செய்ய இதுவே சிறந்த தருணம்: பிரதமர்இந்தியாவின் முன்னுரிமைகளுக்கும் ஒத்துழைப்பு வாய்ப்புகளுக்கும் தாய்லாந்து 4.0 துணை நிற்கும்: பிரதமர்வணிகமும், கலாச்சாரமும் உலகை நெருக்கமாக கொண்டுவரும் ஆற்றல் கொண்டவை: பிரதமர்
ஆயுஷ்
ஆயுஷ் மருந்துகளின் தரம் மற்றும் பாதுகாப்பு
ஆயுர்வேதம், சித்தா, யுனானி, ஹோமியோபதி மருந்துகளை தயாரிப்பதற்கு உரிமம் பெற்றவர்கள் மத்திய அரசின் விதிமுறைகளைப் பின்பற்ற வேண்டியது கட்டாயமாகும். மருந்துகளின் தரம், பாதுகாப்பு, செயல்திறன் ஆகியவற்றை உறுதி செய்வது அவசியமாகும்.
ஆயுர்வேதம், சித்தா, யுனானி, ஹோமியோபதி ஆகியவற்றைக் கண்காணிப்பதில் மத்திய ஆயுஷ் அமைச்சகம் ஈடுபட்டு வருகிறது. 7,345 ஆயுர்வேதம், 151 சித்தா, 566 யுனானி , 345 ஹோமியோபதி மருந்து உற்பத்தியாளர்கள் ஆயுஷ் பொருட்களை தயாரித்து வருகின்றனர்.
தமிழ்நாட்டில் 152 ஆயுர்வேதம், 5 சித்தா, 139 யுனானி, 9 ஹோமியோபதி மருந்து தயாரிப்பாளர்கள் இந்தப் பொருட்களை உற்பத்தி செய்து வருவதாக மத்திய ஆயுஷ் அமைச்சர் திரு சர்பானந்த சோனோவால் மக்களவையில் எழுத்து மூலம் அளித்த பதிலில் கூறியுள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1780187
----
(Visitor Counter : 93
சுகாதாரம் மற்றும் குடும்ப நலத்துறை அமைச்சகம்
கொரோனா தொற்று தாக்கம்: குழந்தைகள் தங்கள் கருத்தை தெரிவிக்க, பெரியவர்கள் ஊக்குவிப்பது முக்கியம் - எய்ம்ஸ் மனநல நிபுணர் கருத்து
குழந்தைகள் மனநிலையில் கொரோனா, ஏற்படுத்தியுள்ள தாக்கம் குறித்து விவரித்த தில்லி எய்ம்ஸ் மனநல மருத்துவப் பிரிவு நிபுணர் டாக்டர் ராஜேஷ் சாகர், குழந்தைகள் தங்கள் கருத்தை தெரிவிக்க பெரியவர்கள் ஊக்குவிப்பது முக்கியமானது என குறிப்பிட்டுள்ளார்.
குழந்தைகளின் மனநலத்தில் கொரோனா ஏற்படுத்தியுள்ள தாக்கம், அதை போக்குவது குறித்து டாக்டர் ராஜேஷ் சாகர் கூறியதாவது:
குழந்தைகள், உடல்ரீதியாகவும், உளவியல் ரீதியாகவும், மென்மையானவர்கள். எந்தவித மனஅழுத்தம், கவலை, அதிர்ச்சியாக இருந்தாலும் அது அவர்களை ஆழமாக பாதிக்கும் மற்றும் நீண்டகால விளைவுகளுக்கு வழிவகுக்கும்.
கொரோனா தொற்று, குழந்தைகளின் இயல்பான நடவடிக்கைகளை மாற்றிவிட்டது - பள்ளிகள் மூடப்பட்டுள்ளன. கல்வி முறை ஆன்லைனுக்கு மாறிவிட்டது. சக நண்பர்களுடன் பேசுவது குறைந்துவிட்டது. அதோடு, சில குழந்தைகள் பெற்றோர்கள், உறவினர்கள் அல்லது பராமரிப்பாளர்களை இழந்துவிட்டனர். இவை எல்லாம், குழந்தைகளின் மனநலத்தை பாதிக்கும். அவர்கள் இழந்துள்ள உணர்வுபூர்வமான சூழல், அவர்களின் இயல்பான வளர்ச்சிக்கும் முன்னேற்றத்துக்கும் முக்கியம்.
மன அழுத்தமான சூழ்நிலைகளில், பெரியவர்கள் போல் அல்லாமல், குழந்தைகள் வித்தியாசமாக நடந்து கொள்கிறார்கள். சில குழந்தைகள் ஒட்டிக் கொள்ளும், சிலர் விலகியிருப்பர், சில குழந்தைகள் ஆவேசமடையும், சில குழந்தைகள் மனச்சோர்வுடன் இருக்கும். அதனால் குழந்தைகளின் நடத்தைகளை பெரியவர்கள் கவனிப்பது முக்கியம்.
தற்போதைய நெருக்கடியில், குழந்தைகள் தொடர்பான பல விஷயங்களில் தங்கள் கருத்துக்கள், எண்ணங்களை தெரிவிக்க, பெரியவர்கள் ஊக்குவிக்க வேண்டியது முக்கியம்.
குழந்தைகள் தங்கள் கருத்தை தெளிவாக வெளிப்படுத்த, அவர்களுக்கு உகந்த சூழல் வழங்கப்பட வேண்டும். அவர்களால் பேசமுடியவில்லை என்றால், படங்கள், ஓவியங்கள் மற்றும் இதர வழிகளில் தங்கள் கருத்தை தெரிவிக்க ஊக்குவிக்கப்பட வேண்டும்.
இவ்வாறு டாக்டர் ராஜேஷ் சாகர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738017
----
(Visitor Counter : 177
வெளியுறவுத்துறை அமைச்சகம்
மாநிலங்களவையில் நிலுவையில் உள்ள நாளந்தா பல்கலைக்கழகத் திருத்த மசோதா 2013ஐ விலக்கிக்கொள்ளும் திட்டத்திற்கு மத்திய அமைச்சரவை ஒப்புதல்
மாநிலங்களவையில் நிலுவையில் உள்ள நாளந்தா பல்கலைக்கழகத் திருத்த மசோதா 2013ஐ விலக்கிக்கொள்ளும் திட்டத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
2009ஆம் ஆண்டு அக்டோபர் மாதம் தாய்லாந்தில் நடைபெற்ற 4 வது கிழக்காசிய உச்சிமாநாட்டின்போது, வெளியிடப்பட்ட கூட்டு அறிக்கையின் அடிப்படையில் நாளந்தா பல்கலைக்கழகம் உருவக்கப்பட்டது. இந்த பல்கலைக்கழகத்தை அரசு சாராத, லாப நோக்கமற்ற, சமயசார்பற்ற, சுயாட்சி உரிமையுள்ள சர்வதேச நிறுவனமாக உருவாக்கப்படுவதை உச்சிமாநாடு ஆதரித்தது. இதனையடுத்து, 2010 நாளந்தா பல்கலைக்கழகச் சட்டம் நாடாளுமன்றத்தில் இயற்றப்பட்டு, 2010 நவம்வர் 25ம் தேதி அமலுக்கு வந்தது.
2013 ஆகஸ்ட் 26ம் தேதி மாநிலங்களவையில் தாக்கல் செய்யப்பட்ட நாளந்தா பல்கலைக்கழக திருத்த மசோதா 2013 ஐ விலக்கிக் கொள்வதை நோக்கமாக கொண்டது இப்போதைய திட்டம். இந்தச் சட்டத்தில் சில பிரிவுகளை திருத்தி அமைத்து புதிய அம்சங்களை சேர்ப்பதற்கானது இந்த மசோதா.
2010 நாளந்தா பல்கலைக்கழகச் சட்டம் பிரிவு 7 ன்படி, குடியரசுத் தலைவரின் ஒப்புதலின்பேரில், நாளந்தா பல்கலைக்கழகத்தின் ஆளுகை வாரியம் அமைக்கப்பட்டு, 21.11.2016 அன்று அமலுக்கு வந்தது. இந்த திருத்த மசோதா இந்த பல்கலைக்கழகத்தின் தற்போதைய ஆளுகை வாரியத்தின் விவாதத்திற்கு வரவேண்டியது அவசியம் என்பதால், இது விலக்கிக்கொள்ளப்படுகிறது. மேலும் தற்போதைய ஆளுகை வாரியம் 2010 நாளந்தா பல்கலைக்கழக சட்டத்தை முழுமையாக ஆராய விரும்பும் என்பதாலும், தேவைப்படும் திருத்தங்கள், சேர்க்கைகளை பரிந்துரைச் செய்யக்கூடும் இந்த நடவடிக்கை.
2014 செப்டம்பர் மாதம் இந்த பல்கலைக்கழக கற்பிப்புப் பணிகளை வெளியுறவு அமைச்சர் திருமதி. சுஷ்மா சுவராஜ் தொடங்கி வைத்தார். குடியரசுத் தலைவர் இந்த பல்கலைக்கழகத்தின் விசிட்டர் ஆவார். டாக்டர். விஜய் பத்கர், வேந்தராகவும், பேராசிரியர் சுனைனா சிங் துணைவேந்தராகவும் உள்ளனர். இப்பல்கலைக்கழகத்தில் தற்போது 116 மாணவர்கள் பயில்கின்றனர். வரலாற்று ஆய்வுப் பள்ளி, சுற்றுச்சூழலியல் பள்ளி, புத்த சமய ஆய்வுப் பள்ளி ஆகிய 3 பிரிவுகளில் இந்த மாணவர்கள் சேர்ந்து பயின்று வருகிறார்கள். இவர்களில் 21 வெளிநாடுகளை சேர்ந்த 35 மாணவர்களும் உள்ளனர்.
============
(Visitor Counter : 122
பிரதமர் அலுவலகம்
நான்கு இந்திய இடங்களுக்கு ராம்சார் அங்கீகாரம் கிடைத்திருப்பது நம் அனைவருக்கும் பெருமை அளிக்கும் செய்தி: பிரதமர்
நான்கு இந்திய இடங்களுக்கு ராம்சார் அங்கீகாரம் கிடைத்திருப்பது நம் அனைவருக்கும் பெருமை அளிக்கும் செய்தி என்று பிரதமர் திரு நரேந்திர மோடி கூறினார்.
மத்திய சுற்றுச்சூழல் அமைச்சர் திரு பூபேந்தர் யாதவின் டிவிட்டர் பதிவுகளுக்கு பதிலளித்த பிரதமர், "நான்கு இந்திய இடங்களுக்கு ராம்சார் அங்கீகாரம் கிடைத்திருப்பது நம் அனைவருக்கும் பெருமை அளிக்கும் செய்தி. இயற்கை சூழல் மிகுந்த இடங்களை பாதுகாப்பது, செடி, கொடிகளின் பாதுகாப்பு மீது கவனம் செலுத்துவது மற்றும் பசுமையான பூமியை கட்டமைப்பது ஆகியவற்றில் நூற்றாண்டுகளாக இந்தியா பின்பற்றி வரும் விழுமியங்களை இது மீண்டும் ஒரு முறை எடுத்துரைக்கிறது," என்று கூறியுள்ளார்.
சமூக நிதி மற்றும் அதிகாரமளித்தல் அமைச்சகம்
துப்புரவுப் பணியாளர்களுக்கான தேசிய ஆணையத்தின் பதவிக்காலத்தை 3 ஆண்டுகளுக்கு நீடிக்க மத்திய அமைச்சரவை ஒப்புதல் அளித்துள்ளது
பிரதமர் திரு.நரேந்திர மோடி தலைமையில், இன்று நடைபெற்ற மத்திய அமைச்சரவை கூட்டத்தில், துப்புரவுப் பணியாளர்களுக்கான தேசிய ஆணையத்தின் பதவிக்காலத்தை 31.03.2022-க்கு பிறகு 3 ஆண்டுகளுக்கு நீடிக்க ஒப்புதல் அளிக்கப்பட்டது.
3 ஆண்டு கால நீடிப்புக்கான மொத்த செலவு சுமார் ரூ.43.68 கோடியாக இருக்கும்.
இந்த ஆணையத்தின் பதவிக்காலம் 3 ஆண்டுகளுக்கு நீடிக்கப்படுவதால் நாட்டில் உள்ள துப்புரவு தொழிலாளர்களும் மனிதக் கழிவுகளை அகற்றுவோரும் பயன்பெறுவார்கள். 31.12.2021 கணக்கெடுப்பின்படி மனிதக் கழிவுகளை அகற்றுவோர் எண்ணிக்கை 88,098-ஆக இருந்தது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790939